Α.Σ. Ασβεστοχωρίου

Ο Αθλητικός Σύλλογος Ασβεστοχωρίου, γνωστός και με τη σύντμηση Α.Σ.Α., είναι ελληνικό αθλητικό σωματείο που δραστηριοποιείται στο Ασβεστοχώρι, στη Θεσσαλονίκη, όπου και βρίσκεται η έδρα του, το Κλειστό Γυμναστήριο Ασβεστοχωρίου. Επίσημο έτος ίδρυσής του είναι το 1982. Αγωνίζεται με χρώματα το μπλε και το κίτρινο και έχει τον πυρσό σαν έμβλημα. Διατηρεί τμήματα καλαθοσφαίρισης όλων των ηλικιακών ομάδων.

 Τμήμα καλαθοσφαίρισης ανδρών 
 Ιστορική αναδρομή 
Κατά την αγωνιστική περίοδο 2008-09 ο σύλλογος του Ασβεστοχωρίου ήταν μία από τις 14 ομάδες που συνέθεσαν τον 2ο Όμιλο Βορρά της Γ' Εθνικής Κατηγορίας. Κλείνοντας τη χρονιά με 20 νίκες και 6 ήττες, βρέθηκε στην 3η θέση της βαθμολογίκης κατάταξης. Η θέση αυτή δεν ήταν αρκετή ώστε να τον οδηγήσει στην αμέσως ανώτερη κατηγορία.«Προγράμματα & Βαθμολογίες Αγωνιστικής Περιόδου 2008-2009», πληροφορίες στον (παλαιότερο) ιστότοπο της Ελληνικής Ομοσπονδίας Καλαθοσφαίρισης. Την επόμενη περίοδο, 2009-10, στον ίδιο όμιλο και υπό τις ίδιες διοργανωτικές συνθήκες, το Ασβεστοχώρι ισοβάθμισε στην κορυφή της βαθμολογίας με τον Σ.Α. Στρατωνίου, καταλαμβάνοντας όμως τη 2η θέση βάσει των επόμενων κριτηρίων κατάταξης. Συνεπώς δεν είχε την ευκαιρία να προβιβαστεί στη Β' Εθνική Κατηγορία.«Προγράμματα & Βαθμολογίες Αγωνιστικής Περιόδου 2009-2010», πληροφορίες στον (παλαιότερο) ιστότοπο της Ελληνικής Ομοσπονδίας Καλαθοσφαίρισης. Τη χρονιά 2010-11 ο σύλλογος έχασε την ορμητικότητά του και σταμάτησε στις 8 νίκες σε σύνολο 26 αγώνων. Ισοβάθμισε δε με τον Μακεδονικό Νεάπολης. Στην τελική βαθμολογία τοποθετήθηκε στη 10η θέση και το επόμενο φθινοπωρο έπεσε στο τοπικό του Πρωτάθλημα.«Προγράμματα & Βαθμολογίες Αγωνιστικής Περιόδου 2010-2011», πληροφορίες στον (παλαιότερο) ιστότοπο της Ελληνικής Ομοσπονδίας Καλαθοσφαίρισης.

Την αγωνιστική περίοδο 2011-12 η ομάδα του Ασβεστοχωρίου διεκδίκησε το Πρωτάθλημα της Α' Κατηγορίας που διοργανώνει η Ε.ΚΑ.Σ.Θ. απέναντι σε 13 συλλόγους. Μετά την ολοκλήρωση των αγωνιστικών της υποχρεώσεων είχε μαζέψει 13 νίκες και 13 ήττες, όσες και οι Μαχητές Πεύκων. Τελικά, τερμάτισε στην 7η θέση της τελικής βαθμολογίας.«Τα Αποτελέσματα της Α' Ε.ΚΑ.Σ.Θ.», άρθρο στον ιστότοπο NorthBasket.gr, 7 Μαΐου 2012. Παραμένοντας στην ίδια κατηγορία, το Ασβεστοχώρι βρέθηκε στην 11η θέση της τελικής βαθμολογικής κατάταξης της περιόδου 2012-13 με 7 νίκες και 19 ήττες.«Βαθμολογία Κανονικής Περιόδου Α' Κατηγορίας Ανδρών 2012-2013» , πληροφορίες στον επίσημο ιστότοπο της Ε.ΚΑ.Σ.Θ. Κατά συνέπεια την επόμενη χρονιά, 2013-14, η ομάδα υποβιβάστηκε στη Β' Κατηγορία και εντάχθηκε στον 1ο Όμιλο αυτής. Στη λήξη της κανονικής περιόδου είχε συγκεντρώσει μόλις 2 νίκες σε 26 παιχνίδια, κλείνοντας τη χρονιά στη 14η και τελευταία θέση.«Βαθμολογία Κανονικής Περιόδου Β' Κατηγορίας Ανδρών 2013-2014 (1ος Όμιλος)», πληροφορίες στον επίσημο ιστότοπο της Ε.ΚΑ.Σ.Θ.

Την αγωνιστική περίοδο 2014-15 το Ασβεστοχώρι βρέθηκε πλέον στη Γ1 Κατηγορία της Ε.ΚΑ.Σ.Θ. και συγκεκριμένα στον 1ο Όμιλο. Έχοντας να ανταγωνιστεί 13 συλλόγους, κατάφερε να συλλέξει 23 νίκες και 3 ήττες και να κατακτήσει την κορυφή της τελικής βαθμολογίας.«Βαθμολογία Κανονικής Περιόδου Γ1 Κατηγορίας Ανδρών 2014-2015 (1ος Όμιλος)», πληροφορίες στον επίσημο ιστότοπο της Ε.ΚΑ.Σ.Θ. Στη συνέχεια, στο μίνι-πρωτάθλημα που διοργανώθηκε ανάμεσα στους πρωτοπόρους των τριών ομίλων της κατηγορίας, το Ασβεστοχώρι σημείωσε δύο νίκες (62-64 απέναντι στη Δόξα Δρυμού και 66-49 απέναντι στα Βασιλικά) και αναδείχθηκε Υπερπρωταθλητής της Γ1 Κατηγορίας.«Πρόγραμμα Μπαράζ Γ1 Κατηγορίας Ανδρών 2014-2015 (Θέσεις 1-3)», πληροφορίες στον επίσημο ιστότοπο της Ε.ΚΑ.Σ.Θ.

 Παραπομπές 

Κατηγορία:Αθλητικοί σύλλογοι Θεσσαλονίκης
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Θ.
Κατηγορία:Ιδρύσεις αθλητικών συλλόγων το 1982
Κατηγορία:Ιδρύσεις ομάδων καλαθοσφαίρισης το 1982